[{"text_idx": "#000000", "text": "AvalehtUudisedKalenderMeeskonnad/so\u0303itjadTulemusedPunktiseisVideodPildidAjalugu Ralli maailmameistridRally Estonia 2022"}, {"text_idx": "#000001", "text": "Ta\u0308naku hooaja kokkuvo\u0303te: Hyundai saime ku\u0308ll kiireks, aga ko\u0303ike ei suutnud me va\u0308lja ravida"}, {"text_idx": "#000002", "text": "Ootamatult WRC hooaja viimase etapi vahele ja\u0308tnud Ott Ta\u0308nak so\u0303nas Betsafe\u2019i blogis, et osaleb aktiivselt uue auto arenduses, mis saab jo\u0303uludeni olema igana\u0308dalane to\u0308o\u0308. Lo\u0303ppeval hooajal suudeti vaatamata paljudele tagasilo\u0308o\u0308kidele vo\u0303ita enim kiiruskatseid, kuid ko\u0303iki probleeme Hyundai puhul eestlased siiski elimineerida ei suutnud."}, {"text_idx": "#000003", "text": "Ta\u0308naku hinnangul vo\u0303ib ta\u0308navuse hooaja katkestamisi arvestades o\u0308elda, et tagasilo\u0308o\u0308ke oli palju. \u201eVo\u0303rreldes konkurentidega suutsime siiski kogu hooaja va\u0308ltel juhtida enim rallisid ja vo\u0303ita ko\u0303ige rohkem kiiruskatseid. Hyundai saime ku\u0308ll enda jaoks kiireks, aga ja\u0308i asju, mida me ei suutnud va\u0308lja ravida,\u201c u\u0308tles Ta\u0308nak Betsafe\u2019i blogis. Tema arvates ja\u0308ttis oma ja\u0308lje kindlasti Covidi periood, mis seadis tugevalt piiranguid nende esimesele aastale uues meeskonnas."}, {"text_idx": "#000004", "text": "Kuigi hooaja viimane etapp Monzas ja\u0308i Ta\u0308nakul vahele, siis Rally1 auto arendusto\u0308o\u0308 ka\u0308ib ta\u0308ie hooga. \u201eJust tulime tagasi kruusatestilt ja sel aastal on neid sessioone veel omajagu ees ootamas. Novembri lo\u0303pust jo\u0303uludeni saab testimine olema kindlasti igana\u0308dalane to\u0308o\u0308. Sellisel u\u0308leminekuajal soovid, et kuu pikkus oleks va\u0308hemalt 70 pa\u0308eva,\u201c u\u0308tles ta."}, {"text_idx": "#000005", "text": "Varasematest kommentaaridest on ja\u0308a\u0308nud ko\u0303lama, et eestlane on uue auto suhtes pigem kriitiline. Betsafe\u2019i blogis u\u0308tles Ta\u0308nak, et va\u0308ga head to\u0308o\u0308d on tehtud auto turvalisusega, aga sportlasena lootis ta na\u0308ha kergemat ja ma\u0308ngulisemat autot. \u201eEkstra kaal muudab autod laisemaks, misto\u0303ttu ma\u0308ngulisus kindlasti va\u0308heneb. Lo\u0303puks panevad insenerid need autod ikkagi kiiresti so\u0303itma, selles ei pea kahtlema, aga see vo\u0303tab veel aega.\u201d"}, {"text_idx": "#000006", "text": "Arvestades, et uuel hooajal algab ko\u0303ik puhtalt lehelt, siis algus saab Ta\u0308naku arvates olema huvitav ja regulatsioonide to\u0303ttu ei ole kellelgi eeliseid. \u201eSelline olukord on alati po\u0303nev, aga hetkel oleme va\u0308ga tegusad selles osas, mis puudutab auto arendustegevusi ja eks ta la\u0308heb niimoodi va\u0308lja kuni Monte Carlo ralli testikatse pa\u0308evani,\u201d so\u0303nas ta."}, {"text_idx": "#000007", "text": "Monza rallilt puudumise kohta kommenteeris Ta\u0308nak, et ta on ta\u0308nulik fa\u0308nnide ja toetajate mo\u0303istvale suhtumisele. \u201eAvalik ta\u0308helepanu ei ole antud olukorras kohane ja ta\u0308name ko\u0303iki osapooli senise privaatsuse eest. Hetkel on minu jaoks oluline ta\u0308ita kohustusi oma perekonna ees, aga olen sellegipoolest igapa\u0308evaselt seotud uue auto arendustegevustega ja ta\u0308ielikult fokusseeritud 2022. aastale, kuid teen seda la\u0308hiajal lihtsalt kodust,\u201d so\u0303nas Ott Ta\u0308nak."}, {"text_idx": "#000008", "text": "Ta\u0308naku intervjuud saab lugeda Betsafe\u2019i blogi uues postituses."}, {"text_idx": "#000009", "text": "Pistik.net ta\u0308histab oma 19. su\u0308nnipa\u0308eva!"}, {"text_idx": "#000010", "text": "Pistik.net portaal ta\u0308histab jaanuari lo\u0303pu kuupa\u0308evade saabudes oma 19. su\u0308nnipa\u0308eva!"}, {"text_idx": "#000011", "text": "Ilm on ta\u0308na, 30. jaanuaril 2023 Eestis pilves selgimistega"}, {"text_idx": "#000012", "text": "Pilves selgimistega ilm. Mitmel pool sajab lo\u0308rtsi ja vihma, ida pool kohati ka lund. Saartelt alates ja\u0308a\u0308b sajuhooge harvemaks. Puhub edelatuul 6-11, puhanguti kuni 15, saartel ja rannikul kuni 20 m/s, pa\u0308eva jooksul tuul aeglaselt no\u0303rgeneb ja po\u0308o\u0308rdub o\u0303htuks saartel la\u0308a\u0308nde. O\u0303hutemperatuur on +1..+4\u00b0C. Ja\u0308iteoht!"}, {"text_idx": "#000013", "text": "Kaardima\u0308ngud, puzzled, mahjong, vo\u0303iduso\u0303it ja palju muud nii suurte kui va\u0308ikeste poistele ja tu\u0308drukutele"}]